# אבי רובינשטיין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אבי רובינשטיין (נולד ב-1959 בהוד-השרון), חידונאי, מחבר תשבצים וחידוני טריוויה מגוונים, מחבר ומתרגם ספרים.

חידוניו ותשבציו פורסמו בשבועון הנוער של "ידיעות אחרונות" "ראש 1" וב"עולמו של דיסני", ומתפרסמים בעיתון "ישראלי" (מדור יומי), במגזינים של קבוצת SBC ("קוסמופוליטן", "גליליאו", "גליליאו צעיר", "להיות משפחה", "חיים חדשים"), תשבץ היגיון גסטרונומי שנקרא "פוד פרופסור" ב "על השולחן", ב"המכון", מגזין של "מכון ויצמן למדע" ובאנגלית במגזינים של ה-"Jerusalem Post" וב-"Israel Magazine" אשר מופיע באירופה ובארצות הברית ובמגזינים נוספים.

חיבר עשרות חוברות הפעלה לילדים המכילות תשבצים וחידוני טריוויה בנושאי סדרות טלוויזיה פופולריות וחוברות תשבצים לימודיים מיוחדים עם תמונות המיועדות לילדים המתקשים בקריאה, הוא גם מפיק תכנים אינטראקטיביים לשעשועוני טלוויזיה ורדיו,לשעשועון הטריוויה "המכנה המשותף" בהנחיית קובי מחט ששודר "בערוץ 2" וחידת היגיון שבועית לתוכנית "בראש צעיר" ששודרה בקול ישראל".

השתתף בשעשועוני טריוויה טלוויזיונים רבים כגון "מי רוצה להיות מיליונר" ואף זכה כאשר השתתף בשעשועון הפופולרי "גלגל המזל" ששודר ב"ערוץ 2" בהנחייתו של ארז טל, פתר מספר רב של פעמים את חידת "איש המיסתורין" (פינה ששודרה מידי יום במשך שנים ב"גל"צ" בהנחייתם של אברי גלעד וקובי מידן, ובה היה על המאזינים לגלות איש מיסתורין בעל מקצוע או אירוע ייחודי), הוא אף נבחר לשמש בתור איש המיסתורין בעצמו כאשר הסוד שהיה על המאזינים לגלות הוא: "המאזין שפתר מספר שיא של פעמים את חידת איש המיסתורין".

ביולי 2003, על פי רעיון ייחודי שהגה, החל להוציא לאור חוברות תשבצים וחידוני טריוויה בכתב ברייל,שמה של סדרת החוברות הנ"ל הינו "חשבץ", (שילוב של המילים "חש" ו"שבץ"), פרויקט אשר פתח צוהר חדש בתחום הפנאי בעולמם של העיוורים, ביולי 2005 פיתח ופרסם את שעשועוני ה"סודוקוד" למבוגרים וה"סודוקיד" לילדים שהם מין "סודוקו" משודרג הכולל משבצות מודגשות שבתוכן מוצפן מושג שיש לגלותו בעזרת טבלת קודים מיוחדת.

ערך ותרגם את סדרת ספרי "לוגי-קל" הכוללת את ארבעת הספרים: "חטיפי מוח", "כוח למוח" , "אתגר למוח" ו"אימון מוח" המשלבים בתוכם חידות, מבוכים ואתגרי חשיבה. חוברות נוספות בנושא טריוויה שחיבר והוציא לאור הן "אות משמים" ו"ריבועים משעשעים".

מקור: http://he.wikipedia.org../../../%D7%90/%D7%91/%D7%99/%D7%90%D7%91%D7%99_%D7%A8%D7%95%D7%91%D7%99%D7%A0%D7%A9%D7%98%D7%99%D7%99%D7%9F.html

קטגוריה: חידונאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש